turjo4nis/wikipedia-bn-dump-20250701 huggingface dataset:
এইচটিসি ডিজায়ার জেড

এইচটিসি ডিজায়ার জেড (মার্কিন যুক্তরাষ্ট্রে টি মোবাইল জি২ হিসেবেও বিপণনকৃত) এইচটিসির (HTC) প্রস্তুতুকৃত একটি স্মার্টফোন। এটি ২০১০ সালের নভেম্বরে ইউরোপ এবং কানাডার বাজারে আসে।

হার্ডওয়্যার 
এর ক্যামেরা দিয়ে ৭২০পি মানের ভিডিও রেকর্ডিং করা যায়।

তথ্যসূত্র 

এইচটিসি স্মার্টফোন
স্পর্শকাতর পর্দা যুক্ত মোবাইল ফোন
অ্যান্ড্রয়েড (অপারেটিং সিস্টেম) ডিভাইস
বন্ধ হওয়া স্মার্টফোন
২০১০-এ প্রবর্তিত মোবাইল ফোন
সমন্বিত হার্ডওয়্যার কীবোর্ড সহ মোবাইল ফোন
ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন
স্লোগান

স্লোগান একটি ধারণা বা উদ্দেশ্য পুনরাবৃত্তিমূলক অভিব্যক্তি হিসাবে একটি রাজনৈতিক, বাণিজ্যিক, ধর্মীয়, এবং অন্যান্য প্রেক্ষাপটে ব্যবহৃত একটি স্মরণীয় নীতিবাক্য বা শব্দগুচ্ছ। স্লোগান শব্দটি ইংরেজি, এটি এসেছে স্লোগ্রন থেকে যা একটি স্কটিশ গ্যালিক sluagh-ghairm tanmay (sluagh "সেনাবাহিনী", "হোস্ট" + gairm "শোরগোল") এর Anglicisation।

বিপণন স্লোগানকে ট্যাগলাইন বলা হয় মার্কিন যুক্তরাষ্ট্র ও যুক্তরাজ্যে। ইউরোপীয়রা এটিকে ব্যবহার করে শর্ত ভিত্তিরেখা, স্বাক্ষর, দাবি হিসেবে।

তথ্যসূত্র 

সমাজবিজ্ঞান
স্লোগান
লুকা পাচিওলি

ফ্রা লুকা বার্তোলোমেয়ো দে পাচিওলি বা লুকা পাচিওলি (১৪৪৭-১৫১৭) ছিলেন একজন ইতালীয় গণিতবিদ। 
তিনি লেওনার্দো দা ভিঞ্চির বন্ধু ও গণিত শিক্ষক ছিলেন এবং হিসাববিজ্ঞান বিষয়ে গুরুত্বপূর্ণ অবদান রাখেন। তাঁকে "হিসাববিজ্ঞান ও হিসাবরক্ষণের পিতা" নামে ডাকা হয়। তিনি হচ্ছেন ইতিহাসের প্রথম ব্যক্তি যিনি হিসাববিজ্ঞান বিষয়ে সর্বপ্রথম গবেষণাকর্ম প্রকাশ করেছিলেন।

ব্যক্তিগত জীবন 
লুকা পাচিওলি ১৪৪৭ সালে "সানসিপলক্রো"তে জন্মগ্রহণ করেন। সেখানেই তিনি ছোটবেলার শিক্ষাগ্রহণ শেষ করেন। স্কুলে তিনি গতানুগতিক শিক্ষা গ্রহণের বদলে ব্যবসা শিক্ষায় বাধ্য হন। যৌবনের শুরুতে তিনি গণিতের শিক্ষক হিসেবে ব্যক্তিগতভাবে কাজ করতেন। একসময় তিনি গণিতের শিক্ষকতা ছেড়ে দিতে বাধ্য হন এবং ১৪৯৪ সালে তার প্রথম বই প্রকাশ করেন। এর নাম ছিল "Sunma De Arithmetic Geometrica Proportionate Proportionalita"। তার এই বই প্রকাশের পর তিনি ইতালির মিলান শহররের ডিউকের কাছ থেকে মিলানে এসে তার সাথে কাজ করার আমন্ত্রণ পান। মিলানেই তিনি লেওনার্দো দা ভিঞ্চির সাথে পরিচিত হন এবং তাকে গণিত পড়ানো শুরু করেন।

তথ্যসূত্র

বহিঃসংযোগ 
 Palladio's Literary Predecessors 
 The Enigma of Luca Paccioli's Portrait
 Outline of Paccioli's Treatise - Particularis de Computis et Scripturis
 Luca Paccioli's economic research programme
 Pacioli Institute for a true and fair view of the knowledge-based economy
 Online Galleries, History of Science Collections, University of Oklahoma Libraries  High resolution images of works by and/or portraits of Luca Pacioli in .jpg and .tiff format.

ইতালীয় গণিতবিদ
১৪৪৫-এ জন্ম
১৫১৭-এ মৃত্যু
১৫শ শতকের ইতালীয় গণিতবিদ
রোমান ক্যাথলিক
১৪৪০-এর দশকে জন্ম
লিওনার্দো দা ভিঞ্চি
জেলা স্টেডিয়াম, চট্টগ্রাম

জেলা স্টেডিয়াম, চট্টগ্রাম ( এম এ আজিজ স্টেডিয়াম নামেও পরিচিত) চট্টগ্রামের অন্যতম স্টেডিয়াম। স্থানীয় ক্রিকেট এবং ফুটবল ম্যাচ এই মাঠে খেলা হয়। এই স্টেডিয়ামের মোট ধারণ ক্ষমতা ২০,০০০। স্টেডিয়ামটি ১৯৭৭ সালে তৈরি করা হয়। ১৯৭১ সালের মুক্তিযুদ্ধের সময় এখানে একটি সদর দফতর তৈরি করা হয়েছিল। ক্রিকেটে চট্টগ্রাম শহরের ভেন্যু বীরশ্রেষ্ঠ ফ্লাইট লেফটেন্যান্ট মতিউর রহমান ক্রিকেট স্টেডিয়াম স্থানান্তরিত করা হয়।

ইতিহাস 

বিনু মানকড়ের অধীনে ভারত জাতীয় ক্রিকেট দল ১লা জানুয়ারি ১৯৫৫ তারিখে এই নবনির্মিত স্টেডিয়ামে খেলতে আসে। তাদের প্রতিপক্ষ ছিল পূর্ব পাকিস্তান (বর্তমান বাংলাদেশ) স্পোর্টস ফেডারেশন। তখন এই স্টেডিয়ামের নাম ছিল নিয়াজ স্টেডিয়াম তদানীন্তন জেলা প্রশাসকের নামে, যিনি এই স্টেডিয়াম তৈরিতে সাহায্য করেছিলেন। তখন এই পার্বত্য অঞ্চলের নাম ছিল জঙ্গলি পল্টন, পরবর্তীতে চট্টগ্রাম রাখা হয়। বিনু মানকড়ের দলের পর এই স্টেডিয়াম এমসিসির ডোনাল্ড কার-কে স্বাগত জানায়। এমসিসি পরবর্তীতে দ্বিতীয়বারও আসে স্বাধীনতা যুদ্ধের পর। ১৯৭৬-৭৭ সালে এই স্টেডিয়ামের নাম চট্টগ্রাম জেলা ক্রীড়া সংস্থা স্টেডিয়াম করা হয়।

১৯৫৭-৫৮ সালে চট্টগ্রাম কমার্স কলেজ আন্তঃকলেজ ক্রিকেটের ফাইনালে জগন্নাথ কলেজের মুখোমুখি হয়। চট্টগ্রাম টীম ফাইনালে হেরে যায়। আউটার স্টেডিয়ামে স্টার যুব টুর্নামেন্ট এবং স্টার সামার টুর্নামেন্টও আয়োজন করা হয়। ইস্টবেঙ্গল দল-ও খেলতে আসে। ৮০-র দশকে ক্রিকেট আসগর, আবেদিন এবং ইস্পাহানী পরিবারের দখলে ছিল। অনেক বাংলাদেশ জাতীয় ক্রিকেট দলের খেলোয়াড় যেমন: আকরাম খান, মিনহাজুল আবেদীন এবং নুরুল আবেদীনেরর মত খেলোয়াড় এই স্টেডিয়ামে খেলে তাদের খেলোয়াড়ী জীবন শুরু করেন। পরবর্তীতে স্টার যুব টুর্নামেন্ট এবং স্টার সামার টুর্নামেন্ট আয়োজন বন্ধ করা হয়। ২০২৫ সালে, বাংলাদেশের অন্তর্বর্তীকালীন সরকার স্টেডিয়ামটির নাম পরিবর্তন করে জেলা স্টেডিয়াম, চট্টগ্রাম রাখে।

আন্তর্জাতিক ক্রিকেট ম্যাচ 

এই স্টেডিয়ামে প্রথম ওয়ান-ডে ক্রিকেট ম্যাচ অনুষ্ঠিত হয় ১৯৮৮ সালের ২৭-ই অক্টোবর উইলস এশিয়া কাপে। এই টুর্নামেন্টে দুই ম্যাচের মাধ্যমে বাংলাদেশের প্রতিপক্ষ ছিল ভারত জাতীয় ক্রিকেট দল এবং পাকিস্তান জাতীয় ক্রিকেট দল। বাংলাদেশ উভয় ম্যাচ যথাক্রমে ৯ উইকেটে এবং ১৭৩ রানে হেরে যায়। বাংলাদেশ এই মাঠে মোট ৭টি টেস্ট ও ৮টি ওয়ানডে ম্যাচ খেলে। এই স্টেডিয়ামের টেস্ট অভিষেক হয় ১৫ নভেম্বর ২০০১ সালে বাংলাদেশ বনাম জিম্বাবুয়ে মধ্যে। এটি ক্রিকেট বিশ্বের ৮২তম টেস্ট মাঠ।

২০০৫ সালের জানুয়ারিতে বাংলাদেশ তাদের ৩৫-তম টেস্টে জিম্বাবুয়েকে হারিয়েছিল এই স্টেডিয়ামে। যা ছিল তাদের সর্বপ্রথম টেস্ট ম্যাচ জয়। সিরিজের প্রথম টেস্টে, বাংলাদেশ জিম্বাবুয়েকে ২২৬ রানে পরাজিত করে।

এই স্টেডিয়ামটি বর্তমানে ফুটবল এসোসিয়েশনের চট্টগ্রামের আসল ভেন্যু।

বিপিএল ২০১৩ 

২০১৩ বাংলাদেশ প্রিমিয়ার লিগ এ অনেক বছর পর এম এ আজিজ স্টেডিয়াম ক্রিকেট ম্যাচ আয়োজন করে। স্বাগতিক দল চিটাগং কিংস এখানে ৪টি ম্যাচ খেলে। ২৫শে জানুয়ারি থেকে ২রা ফেব্রুয়ারি পর্যন্ত এখানে মোট ১০টি ম্যাচ খেলা হয়।

আরো দেখুন 
 বাংলাদেশ প্রিমিয়ার লিগ
 বাংলাদেশের স্টেডিয়ামের তালিকা
 বাংলাদেশের আন্তর্জাতিক ক্রিকেট স্টেডিয়ামের তালিকা
 শের-ই-বাংলা ক্রিকেট স্টেডিয়াম
 ২০১২ বাংলাদেশ প্রিমিয়ার লিগ
 ২০১৩ বাংলাদেশ প্রিমিয়ার লিগ

তথ্যসূত্র 

বাংলাদেশের ফুটবল মাঠ
বাংলাদেশের ক্রিকেট মাঠ
বাংলাদেশে টেস্ট ক্রিকেট মাঠ
চট্টগ্রামের ক্রীড়া অনুষ্ঠানস্থল
বাংলাদেশের স্টেডিয়াম
চট্টগ্রামে ক্রীড়া
১৯৭৭-এ বাংলাদেশে প্রতিষ্ঠিত
আলতাব আলী পার্ক

আলতাব আলী পার্ক এডলার স্ট্রীট, হোয়াইট চার্চ লেন এবং হোয়াইটচ্যাপেল হাই স্ট্রীট, লন্ডন ই১ (ইওয়ান) এ অবস্থিত একটি ছোট পার্ক, যেটির আগের নাম ছিল সেন্ট মেরিস পার্ক এটি ১৪শতকের পুরনো হোয়াইটচ্যাপেল, সেন্ট মেরি মার্টফেলেন-এর অংশ যা থেকে হোয়াইটচ্যাপেল এলাকার নামকরণ করা হয়।

আলতাব আলী পার্কের নাম করন করা হয় শহীদ আলতাব আলীর নামে যিনি ছিলেন বৃটেনে অভিবাসী বাংলাদেশি ফ্যাক্টরী শ্রমিক, যিনি ১৯৭৮ সালের ৪মে কাজ শেষে বাসায় ফেরার পথে পূর্ব লন্ডনের এডলার স্ট্রিটে বর্ণবাদীদের হাতে খুন হন। ১৯৯৮ সালে পূর্ব লন্ডনের এডলার স্ট্রীট, ওয়াইট ছারছ লেন এবং ওয়াইট চ্যাপল হাই স্ট্রীটস্থ সেন্ট মেরিস পার্ককে আলতাব আলী পার্ক নামকরণ করা হয়।

পার্কে শহীদ মিনার বানানোর ইতিহাস 
১৯৯৯ সালে পূর্ব লন্ডনের আলতাব আলী পার্কের দক্ষিণ প্রান্তে একটি শহীদ মিনার প্রতিষ্ঠা করা হয় যেটি বাঙালির ভাষা-শহীদদের স্মরণে বহির্বিশ্বে বানানো প্রথম শহীদ মিনার। তার আগে ব্রিটেনে বাঙালি সম্প্রদায়ের সর্ববৃহৎ ও প্রচীনতম সংগঠন বাংলাদেশ ওয়েলফেয়ার অ্যাসোসিয়েশনের উদ্যোগে পূর্ব লন্ডনের সাড়ে বায়ান্নো হ্যানবারি স্ট্রিটের একটি হলে অস্থায়ী শহীদ মিনার তৈরি করে এই শ্রদ্ধা নিবেদনের ব্যবস্থা করা হতো। দীর্ঘ কয়েক বছর এভাবে শ্রদ্ধা নিবেদনের পর ওয়েলফেয়ার অ্যাসোসিয়েশনের নেতৃত্বে খোলা আকাশের নিচে একটি শহীদ মিনার প্রতিষ্ঠার জন্যে স্থানীয় কাউন্সিলের সঙ্গে কথাবার্তা শুরু করে। এমনি এক পর্যায়ে ৮০ এর দশকে বর্ণবাদ বিরোধী আন্দোলনে শহীদ আলতাব আলীর নামে নামকরণ করে পূর্ব লন্ডনের হোয়াইট চ্যাপেল রোডের পার্কে ১৯৯৮ সালের একুশে ফেব্রুয়ারি ওয়েলফেয়ার অ্যাসোসিয়েশনের নেতৃত্বে প্রথম অস্থায়ীভাবে একটি শহীদ মিনার স্থাপন করে। টাওয়ার হ্যামলেটস কাউন্সিলের সঙ্গে এ বিষয়ে দেন-দরবারের এক পর্যায়ে একটি স্থায়ী শহীদ মিনার নির্মাণে কাউন্সিল-সম্প্রদায়ের ঐকমত্যে পৌঁছতে সক্ষম হয়। কাউন্সিলের পক্ষ থেকে সম্প্রদায়কে প্রস্তাব দেওয়া হয় যে জায়গা বরাদ্ধ দেবে কাউন্সিল, কিন্তু শহীদ মিনার তৈরির খরচ বহন করতে হবে সম্প্রদায়কে। এই প্রস্তাবে সম্প্রদায়ের সম্মতির ভিত্তিতে বাংলাদেশ ওয়েলফেয়ার অ্যাসোসিয়েশন অর্থ সংগ্রহের তৎপরতা শুরু করে।

এ তৎপরতায় এগিয়ে আসে বাংলাদেশ হাইকমিশন, সোনালী ব্যাংক, আওয়ামী লীগ, বিএনপি, জাতীয় পার্টি, কমিউনিস্ট পার্টি, একাত্তরের ঘাতক দালাল নির্মূল কমিটি, জাসদ ও উদীচী শিল্পী গোষ্ঠীসহ ৫৪টির মতো সংগঠন। আর এই ৫৪ সংগঠনের যৌথ অংশগ্রহণে গঠন করা হয় কেন্দ্রীয় শহীদ মিনার কমিটি। টাওয়ার হ্যামলেটস কাউন্সিলের পক্ষ থেকে আলতাব আলী পার্কে স্থায়ী শহীদমিনার নির্মাণের প্রস্তাব দেওয়া হলে কেন্দ্রীয় শহীদ মিনার কমিটি এর ব্যয় নির্বাহে সম্মতি জানায়।

ওয়েলফেয়ার অ্যাসোসিয়েশনসহ ৫৪টি সংগঠনের পক্ষ থেকে শহীদ মিনার নির্মাণের ব্যয় হিসেবে কাউন্সিলের কাছে তুলে দেওয়া হয় প্রায় ২২ হাজার পাউন্ড।

এভাবেই আলতাব আলী পার্কে স্থায়ীভাবে নির্মিত হয় শহীদ মিনার। এটি আনুষ্ঠানিকভাবে উদ্বোধন করেন বাংলাদেশ জাতীয় সংসদের তৎকালীন স্পিকার হুমায়ুন রশীদ চৌধুরী।

তথ্যসূত্র

বহিঃসংযোগ 
 
 আলতাব আলী পার্কের কিছু স্থির চিত্র
 আলতাব আলী পার্ক, হাই স্ট্রীটের অংশের উন্নয়ন বিবরণ ২০১২ 

লন্ডনের উদ্যান
জালালাবাদ ক্যান্টনমেন্ট পাবলিক স্কুল এন্ড কলেজ

জালালাবাদ ক্যান্টনমেন্ট পাবলিক স্কুল এন্ড কলেজ বাংলাদেশের সিলেট শহরের নিকটবর্তী জালালাবাদ সেনানিবাস এলাকায় আবস্থিত একটি শিক্ষাপ্রতিষ্ঠান। এটি সিলেট শিক্ষা বোর্ড কর্তৃক অনুমোদিত।

ইতিহাস 

প্রতিষ্ঠানটি বাংলাদেশ সেনাবাহিনী কর্তৃক ১৯৯৯ সালে স্থাপিত হয়। এটি ২০০৪ সালে শ্রেষ্ঠ শিক্ষাপ্রতিষ্ঠান হিসেবে বাংলাদেশের রাষ্ট্রপতির সনদপত্র লাভ করে।

ব্যবস্থাপনা 
এর অধ্যক্ষের দায়িত্ব পালন করে থাকেন বাংলাদেশ সেনাবাহিনীর একজন লে. কর্নেল পদমর্যাদার অফিসার। যদি লে. কর্নেল পদমর্যাদার অফিসার না-পাওয়া যায় তাহলে পরিচালনা পর্ষদ কর্তৃক মনোনীত দক্ষ ও অভিজ্ঞ বেসামরিক ব্যক্তিকে অধ্যক্ষ হিসেবে নিয়োগ দেওয়া হয়।

এর পরিচালনা পর্ষদের সভাপতি হিসেবে দায়িত্ব পালন করেন  বাংলাদেশ সেনাবাহিনীর ব্রিগেডিয়ার জেনারেল পদমর্যাদার একজন সিনিয়র অফিসার। সভাপতির অধীনে সেনানিবাস ও সেনানিবাসের বাইরে বিভিন্ন পর্যায়ের ১০ জন বিশিষ্ট ব্যক্তি ( সামরিক ও বেসামরিক ) পর্ষদের সদস্য হিসেবে দায়িত্ব পালন করেন এবং পর্ষদের সদস্য সচিবের দায়িত্ব পালন করেন কলেজ অধ্যক্ষ।

শিক্ষা কার্যক্রম

বিদ্যালয় শাখা 
প্রতিষ্ঠানের বিদ্যালয় শাখায় প্রথম থেকে দশম শ্রেণি পর্যন্ত পাঠদান করা হয়। প্রতি শ্রেণিতে রয়েছে একাধিক শাখা। নবম ও দশম শ্রেণিতে রয়েছে বিজ্ঞান, মানবিক এবং ব্যবসায় শিক্ষা বিভাগ। ষষ্ঠ শ্রেণি হতে বাংলা মাধ্যমের পাশাপাশি ইংরেজি মাধ্যম চালু আছে। প্রাথমিক শিক্ষা সমাপনী পরীক্ষায় সিলেট বোর্ডে ১ম সহ সারা দেশে ৬ষ্ঠ, জেএসসিতে সিলেট বোর্ডে ১ম সহ সারা দেশে ৮ম এবং এসএসসি তে সিলেট বোর্ডে দ্বিতীয় স্থানে আছে জেসিপিএসসি।

কলেজ শাখা 
১৯৯৯ সালে শুধু বিজ্ঞান বিভাগ নিয়ে কলেজ শাখা শুরু হলেও সল্প সময়ে এর কলেবর বিস্তৃত হয়। একাদশ ও দ্বাদশ শ্রেণিতে বিজ্ঞান, মানবিক এবং ব্যবসা বিভাগে একাধিক শাখার মাধ্যমে পাঠদান করা হয়। বিজ্ঞান বিভাগে ৪টি, মানবিক বিভাগে ২টি এবং ব্যবসায় শিক্ষা বিভাগে ৩টি শাখা রয়েছে। ২০১৪ সাল থেকে এইচএসসি পরীক্ষায় জেসিপিএসসি সিলেট বোর্ডে ১ম ও সমগ্র বাংলাদেশে ৯ম হয়।

হাউসসমূহ 
অত্র প্রতিষ্ঠানে চারটি হাউসে শিক্ষার্থীদের বিভক্ত করা হয়। হাউসগুলো হলঃ পদ্মা হাউস, মেঘনা হাউস, যমুনা হাউস ও সুরমা হাউস। প্রত্যেক হাউস এর আলাদা সোল্ডার ফ্ল্যাপ আছে।

সহ-শিক্ষা কার্যক্রম 
শিক্ষার্থীদের জন্য চালু আছে কয়েকটি ক্লাব এবং সহ-শিক্ষামূলক প্রতিষ্ঠান। যেমনঃ
 স্কাউট
 বিএনসিসি

নন্দন একাডেমি:
 সঙ্গীত ও আবৃত্তি প্রশিক্ষণ 
 চারু ও কারুকলা প্রশিক্ষণ

তথ্যসূত্র

বহিঃসংযোগ 
 কলেজের ওয়েবসাইট

সিলেট জেলার বিদ্যালয়
সিলেট জেলার মহাবিদ্যালয়
১৯৯৯-এ বাংলাদেশে প্রতিষ্ঠিত
১৯৯৯-এ প্রতিষ্ঠিত শিক্ষাপ্রতিষ্ঠান
বাংলাদেশ সেনাবাহিনীর শিক্ষাপ্রতিষ্ঠান
বাঙালি মুসলিমদের পদবিসমূহ

বাংলাদেশ এবং ভারতের পশ্চিমবঙ্গে,আসামে বসবাসরত  মুসলমানদের পদবিসমূহ বেশ বৈচিত্র‍্যপূর্ণ। ইসলাম ধর্মমতে কোনো পদবি নেই। মুসলিম সম্প্রদায়ের পিতা ইব্রাহিমের সময়কালে কোনো পদবি ছিলো না। মূলত পিতার নামেই বংশের পরিচয় হয় বলে মুসলিমদের মাঝে পদবির ভিন্নতা দেখা যায়। লেখক ও গবেষক 'এস এম শাহনূর প্রণীত পদবীর সাতকাহন এ লেখেন, বাংলাদেশ এবং ভারতের পশ্চিমবঙ্গে বসবাসরত বাঙালি মুসলমানদের পদবিসমূহ বেশ বৈচিত্রপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ বিদ্যমান। অনেক হিন্দুরা ইসলাম ধর্ম গ্রহণের পর তাদের পূর্ব পদবি পরিত্যাগ করেনি, তাই অনেক মুসলিম পদবির সাথে হিন্দু পদবির মিল পাওয়া যায়।

ধর্মীয় পদবিসমূহ 
 মোহাম্মদ / মুহাম্মদ / মোঃ 
 শেখ
 আখুন্দ/আখুন্দজী
 সাহেব / সাহেবজী
 খান   
 আহমেদ
 রহমান 
 সৈয়দ
 ইসলাম
 খন্দকার
 হাসান/হোসাইন / হুসেন / হোসেন 
 আলী
 উদ্দিন 
 মীর
 আনসারী
 গাজী
 হাজী
 চিশতী
 পীর
 শাইখ
 ফকির
 মোল্লা
 মিয়াজী
 শাহ
 খাজা
 ফরাজি
 সিদ্দিকী
 মালিথা

ভূ-সম্পত্তি ও শাসনকার্য সম্পর্কিত পদবি 
 মোড়ল : মোড়ল শব্দটির উৎপত্তি হয়েছে মোঘল শব্দ থেকে। মোঘল সাম্রাজ্যের পতনের পর মোঘল বংশধররা এই মোড়ল পদবি নিয়ে ভূসম্পত্তি ও শাসন কার্য সম্পর্কিত কিছু কার্যক্রম পরিচালনা করতো।
 জায়গীরদার
 দেওয়ান
 মিয়া/ মিয়ান
 তাপাদার
 মণ্ডল/মন্ডল
 তালুকদার
 শিকদার / সিকদার
 মজুমদার
 তরফদার
 চাকলাদার
 ভুঁইয়া
 চকদার
 হাওলাদার
 জোয়ারদার
 খাঁ/খান
 সরদার

পেশা হিসেবে প্রাপ্ত পদবি 
 মাওলানা
 মুফতী  
 কাজি
 কানুনগো
 চৌধুরী
 কারকুন
 গোলন্দাজ
 নিয়াজী
 খন্দকার
 পাটোয়ারী
 মণ্ডল
 মলঙ্গী
 ব্যাপারী
 মল্ল
 মল্লিক
 মাতুব্বর
 মুন্সি / মুন্সী
 মুহুরী
 মৃধা
 লস্কর
 আকন্দ/আকন
 ব্যাপারী
 পাইক
 চোকদার
 ছৈয়াল
 সওদাগর
 সরকার
 হাজারী
 প্রামাণিক
 প্রধান
 দেওয়ান
 পোদ্দার
 সানা
 হাওলাদার
 সরদার  
 জোয়ার্দার
 দফাদার
 ইনামদার
 পঞ্চায়েত 
 প্যাদা

তুর্কি-পারস্য উপাধি 
মধ্যযুগে বা তারও আগে মধ্য এশিয়ার শাসক শ্রেণির লোকেরা এই উপাধি ব্যবহার করতো।     
 বেগ
 শাহ 
 খান
 মীর্জা
 মালীক/মল্লিক
 খলিফা

অন্যান্য পদবি 
 হক
 লোহানী
 ঢালী
 বিশ্বাস
 সিনহা
 মোড়ল
 বকশ/বখশ
 মুস্তাফী/ মুস্তফী
 বড়ুয়া
 বারী

আরও দেখুন 
 বাঙালি হিন্দুদের পদবিসমূহ
 বাঙালি বৌদ্ধদের পদবিসমূহ
 বাঙালি খ্রিষ্টানদের পদবিসমূহ

তথ্যসূত্র 

বাংলা ভাষার নাম
বাঙালি বৌদ্ধদের পদবিসমূহ

বাংলাদেশ এবং ভারতের পশ্চিমবঙ্গে বসবাসরত বাঙালি বৌদ্ধদের পদবিসমূহ বেশ বৈচিত্র‍্যপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ রয়েছে। অনেক ক্ষেত্র আবার দেখা যায় যে, ভিনদেশীয় পদবিকে গ্রহণ করা হচ্ছে কিছুটা পরিমার্জন করে।

ভূ-স্বামী হিসেবে প্রাপ্ত পদবি 
 চৌধুরী
 দেওয়ান
 তালুকদার

পরিমার্জিত পদবি 
 বড়ুয়া
 মুৎসুদ্দী

জাতিগত পদবী
চাঙমা/চাকমা (𑄌𑄋𑄴𑄟𑄳𑄦)
মারমা
প্রু
তঞ্চঙ্গ্যা
চৌধুরি

আরও দেখুন 
 বাঙালি মুসলিমদের পদবিসমূহ
 বাঙালি হিন্দুদের পদবিসমূহ
 বাঙালি খ্রিষ্টানদের পদবিসমূহ

বহিঃসংযোগ

তথ্যসূত্র 

বাঙালি ব্যক্তি
বাঙালি বৌদ্ধ
বাঙালি খ্রিষ্টানদের পদবিসমূহ

বাংলাদেশ এবং ভারতবর্ষের পশ্চিমবঙ্গে বসবাসরত বাঙালি খ্রিষ্টানদের পদবীসমূহ বেশ বৈচিত্র‍্যপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ রয়েছে। অনেক ক্ষেত্র আবার দেখা যায় যে, স্থানীয় বঙ্গীয় পদবী ছাড়াও ভিনদেশীয় পদবীকে গ্রহণ করা হয়েছে কিছুটা পরিমার্জন করে।

বঙ্গীয় পদবীসমূহ 
 বারুই
 ঘোষ
 সাহা
 বসু
 মণ্ডল
 মল্লিক
 সরকার
 হালদার
 গায়েন
 মধু
 বৈদ্য
 রয় / রায়
 মিত্র
 মজুমদার
 দাস

পর্তুগিজ পদবীসমূহ 
 গোমেজ / গমেজ
 কস্তা / ডি কস্তা
 রোজারিও / ডি রোজারিও
 রিবেরূ / রিবেরু / রিবেরো
 পেরেরা
 ক্রুজ / ক্রুস
 রডরিক্স / রদ্রিগেজ
 আলমিদা / আলমেইদা
 ফার্নান্দেজ / ফার্নান্দেস
 মার্কুস / মার্কেজ / মার্কুজ
 মেন্ডেস / মেন্ডিস / মেন্ডিজ / মেন্ডেজ
 গনজালভেজ / গনজালেস / গনসালভেজ
 কোড়াইয়া

স্প্যানিশ পদবীসমূহ 
 পেরেজ /পেরেস / পিরিজ / পিরিস 
 পালমা
 সেরাও

ব্রিটিশ পদবীসমূহ 
 এসেনসন /  এসেনসিও / এসেনছাওঁ / এসেন্সিও
 পিউরিফিকেশন / পিউরীফিকেশন

ইতালিয়ান পদবীসমূহ 
 টলেন্টিনো

আরও দেখুন 
 বাঙালি মুসলিমদের পদবীসমূহ
 বাঙালি হিন্দুদের পদবীসমূহ
 বাঙালি বৌদ্ধদের পদবীসমূহ

বহি:সংযোগ

তথ্যসূত্র 

বাঙালি ব্যক্তি
রিঙ্গো স্টার

রিচার্ড স্টারকি, এমবিই (জন্ম: ৭ জুলাই ১৯৪০), একজন ইংরেজ সঙ্গীত শিল্পী ও অভিনেতা, যিনি বিশ্বখ্যাত ব্যান্ড দল বিটলস্‌ এর ড্রাম-বাদক রিঙ্গো স্টার নামে খ্যাত।

বহিঃসংযোগ 

 
 Ringo Starr and His All-Starr Band
 Ringo Starr's Drummerworld profile
 
 
 Ringo Starr Artwork 
 Press Conference with Ringo Starr on The BackStage Pass internet radio show
 The art of Ringo Starr
 NYTimes interview for his 70th birthday
 Ringo Starr (Paris Le Palais des Sports 2011)

১৯৪০-এ জন্ম
জীবিত ব্যক্তি
একাডেমী এওয়ার্ড বিজয়ী
আরসিএ রেকর্ডসের শিল্পী
আটলান্টিক রেকর্ডসের শিল্পী
মার্কিন যুক্তরাষ্ট্রে ইংরেজ প্রবাসী
ব্রিটিশ পুরুষ ড্রামবাদক
ইংরেজ রক ড্রামবাদক
ইংরেজ ব্যারিটন
ইংরেজ গায়ক-গীতিকার
২০শ শতাব্দীর ইংরেজ অভিনেতা
২০শ শতাব্দীর ইংরেজ সঙ্গীতশিল্পী
২১শ শতাব্দীর ইংরেজ সঙ্গীতশিল্পী
শ্রেষ্ঠ মৌলিক সুর বিভাগে একাডেমি পুরস্কার বিজয়ী
ইংরেজ চলচ্চিত্র অভিনেতা
ইংরেজ কণ্ঠাভিনেতা
গ্র্যামি পুরস্কার বিজয়ী
নাইটস ব্যাচেলর
অর্ডার অব দ্য ব্রিটিশ এম্পায়ার পদক বিজয়ী
লস অ্যাঞ্জেলেসের সঙ্গীতজ্ঞ
পার্লোফোনের শিল্পী
বিশ্ব সঙ্গীত পুরস্কার বিজয়ী
লিভারপুলের লেখক
রিচার্ড বার্টন

রিচার্ড বার্টন, সিবিই (১০ নভেম্বর ১৯২৫ - আগস্ট ১৯৮৪) একজন ওয়েলস্-এর অভিনেতা, যিনি সাত বার সেরা অভিনেতা হিসেবে অস্কার মনোনয় পেয়েও একবারও পুরস্কার জেতেননি। তিনি সাত বার অস্কার মনোনয়ন (ছয় বার মূল চরিত্রে) ছাড়াও সেরা অভিনেতা হিসেবে বিএএফটিএ, গোল্ডেন গ্লোব এবং টনি এওয়ার্ড জিতেছেন। যদিও তার কোনো অভিনয় বিষয়ক প্রাতিষ্ঠানিক শিক্ষা ছিলো না তবুও তিনি একসময় হলিউডের সর্ব্বোচ্চ পারিশ্রমিক প্রাপ্ত অভিনেতা ছিলেন। দ্বিতীয় স্ত্রী এলিজাবেথ টেলর-এর সাথে তার দাম্পত্য জীবনের নানাবিধ ঘটনার জন্য তিনি জনমানসে বিশেষ পরিচিত ছিলেন।

শৈশব ও শিক্ষাজীবন

হলিউডে আসার পূর্বের অভিনয়জীবন

হলিউডে অভিনয় জীবন

পুরস্কার ও মনোনয়ন

অস্কার 
মনোনয়ন
 ১৯৫২ সেরা পাশ্ব অভিনেতা, "মাই কাজিন রাচেল"
 ১৯৫৩ সেরা অভিনেতা "দ্যা রোব"
 ১৯৬৪ সেরা অভিনেতা "বিকেট ১৯৬৫ সেরা অভিনেতা "দ্যা স্পাই হু ক্যাম ইন ফ্রম দ্যা কোল্ড
 ১৯৬৬ সেরা অভিনেতা "হু'জ এফ্রাইড অফ ভার্জিনিয়া উল্ফ? ১৯৬৯ সেরা অভিনেতা "এ্যান্নি অফ দ্যা থাউজেন্ড ডেজ
 ১৯৭৭ সেরা অভিনেতা "ইক্কুস"

বিএইফটিএ এওয়ার্ডস্‌ 
 ১৯৬৬ সেরা অভিনেতা "হু'জ এফ্রাইড অফ ভার্জিনিয়া উল্ফ? / "দ্যা স্পাই হু ক্যাম ইন ফ্রম দ্যা কোল্ড

মনোনয়ন
 ১৯৫৯ সেরা অভিনেতা "লুক ব্যাক ইন এ্যাংগার 1967 Best Actor, The Taming of the Shrew Emmy Awards 
Nominations
 1985 Outstanding Supporting Actor in a Limited Series or a Special, Ellis Island Golden Globe Awards 
 1953 Most Promising Newcomer – Male, My Cousin Rachel 1978 Best Actor – Motion Picture Drama, EquusNominations
 1960 Best Actor – Motion Picture Drama, Look Back in Anger 1965 Best Actor – Motion Picture Drama, Becket 1967 Best Actor – Motion Picture Drama, Who's Afraid of Virginia Woolf? 1968 Best Actor – Motion Picture Musical/Comedy, The Taming of the Shrew 1970 Best Actor – Motion Picture Drama, Anne of the Thousand Days Grammy Award Winner 
 1975 Best Children's Recording, The Little Prince

 Tony Awards 
 1961 Best Actor – Musical, Camelot 1976 Special Award

Nominations
 1959 Best Actor – Play, Time Remembered 1964 Best Actor – Play, Hamlet''

তথ্যসূত্র

বহিঃসংযোগ 

 অফিসিয়াল ওয়েব সাইট
 
 
 
 
 
 
 Richard Burton on the Dick Cavett Show , July 1980

১৯২৫-এ জন্ম
১৯৮৪-এ মৃত্যু
বাফটা পুরস্কার বিজয়ী
গোল্ডেন গ্লোব পুরস্কার বিজয়ী
গ্র্যামি পুরস্কার বিজয়ী
টনি পুরস্কার বিজয়ী
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
২০শ শতাব্দীর মার্কিন অভিনেতা
শ্রেষ্ঠ ব্রিটিশ অভিনেতার জন্য বাফটা পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
সুইজারল্যান্ডে ব্রিটিশ প্রবাসী
কমান্ডার অব দি অর্ডার অব দ্য ব্রিটিশ এম্পায়ার
দাভিদ দি দোনাতেল্লো বিজয়ী
গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী
দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
২০শ শতাব্দীর নাস্তিক
হরলিক্স

হরলিক্স একটি প্রতিষ্ঠানের নাম এবং একটি জনপ্রিয় মল্টেড পানীয়ের নাম। এটি গ্লাক্সোস্মিথক্লাইন কোম্পানী যুক্তরাজ্য, পাকিস্তান, ভারত, বাংলাদেশ, নিউজিল্যান্ড, দক্ষিণ আফ্রিকা এবং জ্যামাইকা-তে তৈরী করে ও ফিলিপাইন্স ও মালয়শিয়াতে লাইসেন্স প্রাপ্ত। ২০১৮ সালের ৩ ডিসেম্বর ইউনিলিভার হরলিক্সকে ৩.৮ বিলিয়ন মার্কিন ডলার দিয়ে কিনে নেওয়ার ঘোষণা দেয়।

বিশ্ব ব্যাপী

হংকং

পাকিস্তান

দক্ষিণ পূর্ব এশিয়া

যুক্তরাজ্য

কোম্পানির কালপঞ্জি 

 ১৮৬৯: উইলিয়াম হরলিকের যুক্তরাষ্ট্রে আগমন।
 ১৮৭৩: জেমস হরলিক তার ভাইয়ের সাথে যোগ দিয়ে শিকাগোতে জে এন্ড ডাব্লিউ হরলিক্স কোম্পানীর গোড়াপত্তন করে যারা মল্টেড মিল্ক তৈরীর স্বত্ত্ব লাভ করে।
 ১৮৭৫: ঝর্ণার পানির সরবরাহের সুবিধার জন্য কোম্পানীর উইসকন্সিন-এ গমন।
 ১৮৮৩: উইলিয়ামের প্রথম গরম পানির সাথে মেশানোর মল্টেড মিল্ক ড্রিংক-এর স্বত্ত্ব লাভ।
 ১৮৯০: এই পণ্যটি আমদানীর জন্য জেমস যুক্তরাজ্যে ফিরে যান।
 ১৯০৬: নতুন প্রতিষ্ঠানের জন্য স্থান নির্বাচন।
 ১৯০৮: কারখানার নির্মাণ সমাপ্ত (ব্যয়: ২৮,০০০ পাউন্ড)।
 ১৯০৯-১৯১০: উত্তর ও দক্ষিণ মেরু অঞ্চলে জনপ্রিয়তা লাভ।
 ১৯১৪: জেমস ব্যারোনেট হন। বিশ্বযুদ্ধে ব্যাপক ব্যবহার।
 ১৯২১: জেমস-এর মৃত্যুর ফলে কোম্পানীর বিভাজন; উইলিয়াম যুক্তরাষ্ট্রে এবং জিমসের সন্তানেরা অবশিষ্ট বিশ্বের দায়িত্বে।
 ১৯২৮: উইলিয়াম হরলিক হাই স্কুলের প্রতিষ্ঠা।
 ১৯৩১: হরলিক্সের প্রসারের জন্য "রাত্রিকালীন" গল্পের প্রচারণা।
 ১৯৩৫: রিচার্ড ই বাইর্ড হরলিক মাউন্টেন নামকরণ করেন। অস্ট্রেলিয়ায় কারখানা প্রতিষ্ঠা।
 ১৯৩৬: উইলিয়াম হরলিক-এর মৃত্যু; ৯০ বছর বয়সে।
 ১৯৪৫: যুক্তরাষ্ট্রের প্রতিষ্ঠানটির যুক্তরাজ্যের প্রতিষ্ঠানের সাথে একীভূত হওয়া।
 ১৯৫২: আলসার ও ডায়াবেটিস-এ পথ্য হিসেবে ব্যবহার।
 ১৯৬০: মহিষের দুধে হরলিক্স তৈরীর উদ্দেশ্যে ভারতের পাঞ্জাবে কারখানা নির্মাণ।
 ১৯৬৮: স্থানীয় চাহিদা মেটাতে পাকিস্তানের পাঞ্জাবে কারখানা নির্মাণ (বাংলাদেশ যুক্ত হয়)।
 ১৯৬৯: বীচহাম গ্রুপে হরলিক্স-এ একাত্মীকরণ।
 ১৯৭৫-১৯৭৮: অন্ধ্র প্রদেশে কোম্পানীর নির্মাণ ও প্রসার।
 ১৯৮৯: বীচহাম গ্রুপ স্মিথক্লিন বীচহাম-এ রূপান্তর।
 ২০০০: স্মিথক্লিন বীচহাম গ্লাক্সোস্মিথক্লাইন-এ রূপান্তর।

আরও দেখুন 
 মল্টেড মিল্ক
 মাইলো

তথ্যসূত্র

বহিঃসংযোগ 
কোম্পানীর ওয়েব সাইট
 What Do Brits Mean by "Horlicks"? by Brendan I. Koerner
 ইতিহাস
 উসকন্সিন'স্‌ মল্টেড মিল্ক স্টোরি

পানীয়
ইউনিলিভার মার্কা
পানীয় মার্কা
বার্লি ভিত্তিক পানীয়
মল্ট ভিত্তিক পানীয়
অ্যালকোহলমুক্ত পানীয়
খাদিম হুসেন রাজা

খাদিম হুসেন রাজা একজন পাকিস্তানি মেজর জেনারেল। ১৯৭১ সালে খাদিম রাজা তৎকালীন পূর্ব পাকিস্তানের ১৪তম ডিভিশনের দায়িত্বে ছিলেন। তার লেখা এ স্ট্রেঞ্জার ইন মাই ওন কান্ট্রি: ইস্ট পাকিস্তান, ১৯৬৯-১৯৭১ শীর্ষক বইয়ে পাকিস্তানের লে. জেনারেল আমির আবদুল্লাহ খান নিয়াজী মুক্তিযুদ্ধের সময় পাকিস্তানের সেনাসদস্যদের বাঙালি নারীদের ওপর লেলিয়ে দেওয়ার হুমকি দিয়েছিলেন এবং বাঙালি জাতিগোষ্ঠী পরিবর্তিত হয়ে নতুন জাতিগোষ্ঠী সৃষ্টি না হওয়া পর্যন্ত বাঙালি নারীদের ওপর সেনাদের নির্যাতন চালিয়ে যাওয়ার হুমকি দিয়েছিলেন তার বর্ণনা আছে।

এ স্ট্রেঞ্জার ইন মাই ওন কান্ট্রি: ইস্ট পাকিস্তান, ১৯৬৯-১৯৭১ 
খাদিমের লেখা এ বিষয়গুলো সত্য ঘটনা বলেই সম্ভবত তিনি তার মৃত্যুর পর তা বই আকারে প্রকাশ করতে বলেছিলেন। পাকিস্তানের দৈনিক দি এক্সপ্রেস ট্রিবিউন ৮ জুলাই ওই বই নিয়ে একটি প্রতিবেদন প্রকাশ করে। ৭ জুলাই অক্সফোর্ড ইউনিভার্সিটি প্রেস বইটি প্রকাশ করে।

মেজর জেনারেল খাদিম হুসেন রাজা বইটিতে মুক্তিযুদ্ধে পাক সেনাদের নির্মম অত্যাচারের শুধু সবিস্তার চাক্ষুষ বিবরণই নয়, সে সময় পূর্ব পাকিস্তানের কোন জেলায় কোন কোন কর্মকর্তা গণহত্যায় নেতৃত্ব দিয়েছিলেন, তারও স্বীকারোক্তি রয়েছে।

খাদিম হুসেন রাজা পূর্ব পাকিস্তানের কমান্ডার জেনারেল টিক্কা খান প্রসঙ্গে উল্লেখ করেছেন, ইসলামাবাদের বিরুদ্ধে ‘বিদ্রোহ ঘোষণার জন্য’ শেখ মুজিবুর রহমানকে সর্বসমক্ষে ফাঁসিতে ঝোলাতে চেয়েছিলেন টিক্কা। বন্ধু মেজর জেনারেল রহিম খানের অত্যাচারের কথাও বর্ণনা করেছেন তিনি। রাজা লিখেছেন, “বন্ধু হলেও রহিম সুযোগ পেলেই আমাকে ভর্ৎসনা করতো। তার বক্তব্য ছিল, পূর্ব পাকিস্তানের মানুষেরা একেবারেই কাপুরুষ। অনেক আগেই তাদের শায়েস্তা করা উচিত ছিল।

জেনারেল নিয়াজি পূর্ব পাকিস্তানের নারীদের ওপর ঝাঁপিয়ে পড়তে খান সেনাদের নির্দেশ দিয়েছিলেন বলেও উল্লেখ আছে। নির্দেশ অমান্য করায় কোমরবন্ধ থেকে পিস্তল বের করে এক বাঙালি কর্মকর্তাকে গুলি করেছিলেন নিয়াজি। বইয়ে উল্লেখ রয়েছে, যুদ্ধের শেষ দিকে ঢাকায় ৯০ হাজার পাক সেনাসহ ভারতের ইস্টার্ন কম্যান্ডের প্রধান মেজর জেনারেল জে এফ আর জ্যাকবের কাছে আত্মসমর্পণের কিছু দিন আগে নিয়াজি লেখকের কাছে তার পূর্ব পাকিস্তানের বান্ধবীদের ফোন নম্বর চেয়েছিলেন।

বইটি পাকিস্তানে প্রকাশিত হওয়ার পর অস্বস্তির মধ্যে পড়েছে ইসলামাবাদ। এ অবস্থায় সরকার বইটি বাজার থেকে প্রত্যাহার করে নেওয়ার প্রচেষ্টা চালাচ্ছে। এ ছাড়া বইটি নিষিদ্ধ করার জন্য পাকিস্তান সেনাবাহিনীর পক্ষ থেকে প্রেসিডেন্ট আসিফ আলী জারদারি সরকারের উপর চাপ প্রয়োগ করা হচ্ছে বলেও প্রতিবেদনে দাবি করা হয়।

তথ্যসূত্র 

পাকিস্তানি মেজর জেনারেল
বাংলাদেশের স্বাধীনতা যুদ্ধে জড়িত ব্যক্তি
১৯২২-এ জন্ম
১৯৯৯-এ মৃত্যু
পাকিস্তানি কূটনীতিবিদ
ব্রিটিশ ভারতীয় সেনা কর্মকর্তা
পাকিস্তানি সেনা কর্মকর্তা
পাকিস্তানি জেনারেল
পাকিস্তানি লেখক
ঝিলাম জেলার ব্যক্তি
লাহোরের ব্যক্তি
ব্রিটিশ ভারতীয় ব্যক্তি
১৯৪৭-এর ইন্দো-পাকিস্তান যুদ্ধের ব্যক্তি
ভারতীয় সামরিক একাডেমী প্রাক্তন শিক্ষার্থী
১৯৭১-এর ইন্দো-পাকিস্তান যুদ্ধের ব্যক্তি
দ্বিতীয় বিশ্বযুদ্ধের ভারতীয় সামরিক ব্যক্তি